CELEX: 32012R0476
Language: fi
Date: 2012-06-05 00:00:00
Title: Komission täytäntöönpanoasetus (EU) N:o 476/2012, annettu 5 päivänä kesäkuuta 2012 , Espanjan tai Ranskan lipun alla purjehtivia tai Espanjassa tai Ranskassa rekisteröityjä tonnikalaa Atlantin valtamerellä pituuspiirin 45° läntistä pituutta itäpuolella sekä Välimerellä kalastavia kurenuotta-aluksia koskevien kalastustoimien kieltämisestä

6.6.2012   
            
            
               FI
            
            
               Euroopan unionin virallinen lehti
            
            
               L 146/42
            
         KOMISSION TÄYTÄNTÖÖNPANOASETUS (EU) N:o 476/2012,
   annettu 5 päivänä kesäkuuta 2012,
   Espanjan tai Ranskan lipun alla purjehtivia tai Espanjassa tai Ranskassa rekisteröityjä tonnikalaa Atlantin valtamerellä pituuspiirin 45° läntistä pituutta itäpuolella sekä Välimerellä kalastavia kurenuotta-aluksia koskevien kalastustoimien kieltämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
   sekä katsoo seuraavaa:
   
               (1)
            
            
               EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 17 päivänä tammikuuta 2012 annetussa neuvoston asetuksessa (EU) N:o 44/2012 vahvistetaan se tonnikalan määrä, jonka Euroopan unionin kalastusalukset voivat kalastaa vuonna 2012 Atlantin valtamerellä pituuspiirin 45° läntistä pituutta itäpuolella sekä Välimerellä.
            
         
               (2)
            
            
               Tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetussa neuvoston asetuksessa (EY) N:o 302/2009 (2) edellytetään, että jäsenvaltiot ilmoittavat komissiolle yli 24 metrin pituisille aluksilleen myönnetyt aluskohtaiset kiintiöt.
            
         
               (3)
            
            
               Yhteisen kalastuspolitiikan tavoitteena on kalastusalan pitkän aikavälin kannattavuus siten, että varmistetaan elävien vesiluonnonvarojen kestävä hyödyntäminen ennalta varautumisen periaatteen mukaisesti.
            
         
               (4)
            
            
               Neuvoston asetuksen (EY) N:o 1224/2009 36 artiklan 2 kohdassa säädetään, että jos komissio toteaa jäsenvaltioiden toimittamien tietojen sekä muiden komission hallussa olevien tietojen perusteella, että Euroopan unionin, jäsenvaltion tai jäsenvaltioiden ryhmän käytettävissä olevat kalastusmahdollisuudet on katsottava käytetyiksi kokonaan yhden tai useamman pyydyksen tai laivaston osalta, se ilmoittaa asiasta asianomaisille jäsenvaltioille ja kieltää kalastustoiminnan kyseisen alueen, pyydyksen, kannan, kantaryhmän tai kyseistä kalastustoimintaa harjoittavan laivaston osalta.
            
         
               (5)
            
            
               Komission käytettävissä olevat tiedot osoittavat, että Espanjan tai Ranskan lipun alla purjehtiville tai Espanjassa tai Ranskassa rekisteröidyille kurenuotta-aluksille myönnetyt tonnikalan kalastusmahdollisuudet Atlantin valtamerellä pituuspiirin 45° läntistä pituutta itäpuolella sekä Välimerellä on käytetty kokonaan 29 päivänä toukokuuta 2012.
            
         
               (6)
            
            
               Ranska ilmoitti komissiolle 26, 27 ja 29 päivänä toukokuuta 2012 asettaneensa yhdeksälle tonnikalaa vuonna 2012 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 26 päivästä toukokuuta kolmelle näistä aluksista, 27 päivästä toukokuuta kahdelle alukselle ja 29 päivänä toukokuuta viimeisen kyseisenä päivänä sallitun jälleenlaivauksen jälkeen lopuille neljälle alukselle, ja kaikki kyseiset kalastustoimet kiellettiin 30 päivästä toukokuuta 2012.
            
         
               (7)
            
            
               Espanja ilmoitti komissiolle 1 päivänä kesäkuuta 2012 asettaneensa kuudelle tonnikalaa vuonna 2012 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 29 päivästä toukokuuta kahdelle näistä aluksista ja 30 päivästä toukokuuta lopuille neljälle alukselle, ja kaikki kyseiset kalastustoimet kiellettiin 30 päivästä toukokuuta 2012.
            
         
               (8)
            
            
               Komission on tarpeen kieltää 30 päivästä toukokuuta 2012 Ranskan tai Espanjan lipun alla purjehtivien tai Ranskassa tai Espanjassa rekisteröityjen kurenuotta-alusten tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä, sanotun kuitenkaan rajoittamatta Ranskan ja Espanjan toteuttamia edellä mainittuja toimia,
            
         ON HYVÄKSYNYT TÄMÄN ASETUKSEN:
   1 artikla
   Kielletään Ranskan tai Espanjan lipun alla purjehtivilta tai Ranskassa tai Espanjassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 30 päivästä toukokuuta.
   Kielletään kyseisiltä aluksilta myös pyydetyn kannan aluksella pitäminen, altaaseen lihotettavaksi tai kasvatettavaksi paneminen, jälleenlaivaaminen, siirtäminen tai purkaminen mainitusta päivästä alkaen.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä kesäkuuta 2012.
      
         
            Komission puolesta, puheenjohtajan nimissä
         
         Maria DAMANAKI
         
            Komission jäsen
         
      
   
   
      (1)  EUVL L 343, 22.12.2009, s. 1.
   
      (2)  EUVL L 96, 15.4.2009, s. 1.